Vermiste DA-adjunk steeds soek in Nepal – praag.co.za — 20 jaar jonk!
Vermiste DA-adjunk steeds soek in Nepal
‘n Grondsoektog na die adjunkleier van die DA in Noordwes, Petro Nel, wat saam met ‘n Russiese vlieënier meer as twee weke gelede in Nepal in ‘n mikroligte vliegtuig vermis geraak het, duur voort.
Die DA se provinsiale voorsitter, Carin Visser, sê die Russiese weermag het intussen by die soektog aangesluit.
Nel, wat van Klerksdorp is, en Valeri Puten het op 8 Oktober van Pokhara op ‘n besigtigingsvlug in die Annapurna-berge in die Himalajas vertrek en nooit teruggekeer nie. ‘n Lugsoektog is verlede week afgelas.
Nel het verlede Vrydag haar 59ste verjaardag gevier.
Volgens haar is dit nog onduidelik wanneer Nel se man JC en hul seuns, John-J en Juan, wat nou in Nepal is, na Suid-Afrika terugkeer. Nel se man het verlede Donderdag op Facebook gevra mense moet vir Petro bid en ‘n kers vir haar aansteek.
Die weermag in Nepal en plaaslike vrywilligers neem deel aan die grondsoektog.
Puten se seun, ook ‘n vlieënier, het hom ook by die soektog aangesluit.
Skrywer praagGepubliseer op 27 Oktober 2015 Kategorieë Nuus, Suider-AfrikaSleutelwoord DA, Nepal, Noordwes
Vorige Vorige artikel: Swart studentebetogers verloor stoom
Volgende Volgende artikel: Agent Max du Preez prys SA se ‘amper-rewolusie’